Педро-Алмодовар-Мадрид2008 година
**Зборувај со неа** *(шпански:* Hable con ella*)* е филм на шпанскиот режисер Педро Алмодовар снимен во 2002 година. Филмот доби Оскар за најдобро сценарио и Златен глобус за најдобар странски филм.

Темите во филмот се потешкотии при комуникација со спротивниот пол, осаменост и интимност, тајни и неверства, и истрајноста на љубовта и покрај загубата.

Синопсис
--------

Патиштата на Бенигно (буквален шпански превод – нештетен) и Марко за првпат се вкрстуваат на еден танц, а потоа тие ќе се запознаат во приватната клиника во која Бенигно работи. Тој работи како болничар чие задолжение е да се грижи за Алисија, прекрасна танчерка која е во кома, и која станала негова опсесија. Марко, новинар, доаѓа во клиниката да ја посети девојка си Лидија, познат матадор, која е исто така во кома по сериозна повреда од бик. Приказната на овие четири ликови и нивните врски се откриваат преку флешбекови. Марко ја остава Лидија откако нејзиниот претходен љубовник му кажува дека се вратиле заедно еден месец пред несреќата.

Марко ја напушта Шпанија и оди во Јордан да напише туристички водич, но таму во весник ќе прочита дека Лидија починала.

Во меѓувреме, Бенигно е обвинет дека ја силувал Алисија, која откриваат дека е бремена. Не се открива дали Бенигно навистина ја силувал, но тоа е очигледно. Бенигно е затворен во затвор во Сеговија, каде ќе испие голема доза на апчиња за и тој да падне во кома и со тоа да ѝ се придружи на Алисија. Но, апчињата го убиваат Бенигно. Алисија се буди од комата по раѓањето. Бебето е мртвородено, а Алисија оди на рехабилитација за повторно да може нормално да оди. Филмот завршува на една театарска претстава, каде Марко и Алисија се среќаваат.

Улоги
-----

* Хавиер Камара – Бенигно Мартин
* Дарио Грандинети – Марко Сулоага
* Леонор Ватлинг - Алисија
* Росарио Флорес - Лидија Гонсалес
* Мариола Фуентес - Роса
* Хералдин Чаплин – Катерина Билова
* Пина Бауш – Танчерка во „Кафе Милер"
* Малу Аираидо – Балерина во „Кафе Милер"
* Каетано Велосо – пејач на забавата
* Роберто Алварез - Доктор
* Елена Анаја - Анхела
* Лола Дуењас - Матилде
* Адолфо Фернандес – Нињо де Валенсија
* Ана Фернандес - Сестра на Лидија
* Чу Лампреав – Портир

Надворешни врски
----------------

* *Hable con ella*  на Семрежната филмската база на податоци
* Club Cultura Website for the film - *Hable con ella* Архивирано на 5 јули 2008 г. (*In Spanish - English and French options available*)
* Review by Ed Howard at Only The Cinema
* Review and discussion at kamera.co.uk Архивирано на 31 јануари 2009 г.
* Interview with Pedro Almodóvar about Talk to Her

|  |  |  |  |
| --- | --- | --- | --- |
| 

| * п
* р
* у
Филмови во режија на Педро Алмодовар |
| --- |
|  |
| 
*Пепи, Луси, Бом* (1980) • *Лавиринти на страста* (1982) • *Темни навики* (1983) • *Што направив да го заслужам ова?* (1984) • *Матадор* (1986) • *Закон на желбата* (1987) • *Жени на работ од нервен слом* (1988) • *Врзи ме!* (1990) • *Високи потпетици* (1991) • *Кика* (1993) • *Цветот на мојата тајна* (1995) • *Живо месо* (1997) • *Сѐ за мојата мајка* (1999) • *Зборувај со неа* (2002) • *Лошо образование* (2004) • *Се враќам* (2006) • *Раскинати прегратки* (2009) • *Во туѓа кожа* (2011) |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 316752011
* GND: 4733557-9
* SUDOC: 167912186
* BNF: cb16190173h (податоци)

 |

 |